නිකෝල් මැලියොටාකිස්

නිකෝල් මැලියොටාකිස් (ඉංග්‍රීසි: Nicole Malliotakis; 11 නොවැම්බර් 1980) යනු ඇමරිකානු දේශපාලනඥයෙකි. ඇය දැනට 2021 සිට නිව්යෝක් හි 11 වන කොන්ග්‍රස් දිස්ත්‍රික්කය සඳහා නියෝජිතවරියක් ලෙස සේවය කරයි. ඇගේ මැතිවරණ කොට්ඨාශය ස්ටැටන් අයිලන්ඩ් සහ දකුණු බෘක්ලින් ආවරණය කරයි. ශ්‍රී ලංකාවෙන් පිටත ඇති ඕනෑම නගරයක වැඩිම ශ්‍රී ලාංකික ජනගහනයක් සිටින්නේ ස්ටැටන් අයිලන්ඩ් වන අතර "පුංචි ශ්‍රී ලංකාව" ලෙස හැඳින්වෙන ප්‍රදේශයක් පවා එහි ඇත.

නිව්යෝර්ක් නගරයේ ඕනෑම කොටසක් නියෝජනය කරන කොංග්‍රසයේ එකම රිපබ්ලිකන් පක්ෂ සාමාජිකයා මැලියොටාකිස් ය. ඇය නිව්යෝර්ක් නගරයේ තේරී පත් වූ කාන්තා රිපබ්ලිකන් නිලධාරීන් පස් දෙනාගෙන් කෙනෙකි. ඇය ජනාධිපති ඩොනල්ඩ් ට්‍රම්ප්ගේ ආධාරකරුවෙකි.

2020 දී, ඇය ඩිමොක්‍රටික් පක්ෂයේ වත්මන් නියෝජිත මැක්ස් රෝස් පරාජය කර 2021 දී තේරී පත් වූවාය. 2017 දී, ඇය නිව්යෝර්ක් නගරයේ නගරාධිපති ධුරය සඳහා වූ මැතිවරණයේදී ඇගේ පක්ෂයේ නාමිකයා ද වූ නමුත්, හැබැයි ඇය වත්මන් බිල් ඩි බ්ලාසියෝ ට පරාජය විය.

 පවුලේ විස්තර සහ අධ්‍යාපනය 
මැලියොටාකිස් 1980 නොවැම්බර් 11 වන දින නිව්යෝර්ක් නගරයේ මෑන්හැටන් බොරෝ හි උපත ලැබීය. ඇයට වයස අවුරුදු දෙකේදී ඇගේ පවුල ස්ටැටන් අයිලන්ඩ් වලට සංක්‍රමණය වූ අතර, ඇය හැදී වැඩුණේ එහේ ග්‍රේට් කිල්ස් ප්‍රදේශයේ ය. ඇය සංක්‍රමණික දෙමව්පියන්ගේ දියණියයි; ඇගේ පියා ග්‍රීසියේ, සහ ඇගේ මව කියුබාවේ අයෙකි. ෆිඩෙල් කැස්ත්‍රෝගේ නැගීමත් සමඟ ඇගේ මව 1959 දී කියුබාව හැර ගියාය. ඇය හැදී වැඩුණේ ග්‍රීක ඕතඩොක්ස් ක්‍රිස්තියානි ආගම තුළයි.

මැලියොටාකිස් ස්ටේටන් අයිලනඩ් වල නිව් ඩෝර්ප් උසස් පාසලට ඇතුළත් විය. ඇයගේ ජ්‍යෙෂ්ඨ (දොළොස්වන) වසර තුළදී ඇය පන්ති සභාපතිනිය ලෙස තේරී පත් වූවාය. පසුව ඇය සීටන් හෝල් විශ්ව විද්‍යාලයෙන් සන්නිවේදනය පිළිබඳ කලා උපාදිය ලබා ගත්තාය. ඉන්පසු ඇය වැග්නර් විද්‍යාලයෙන් ව්‍යාපාර පරිපාලනය පිළිබඳ ශාස්ත්‍රපති උපාධියක් (එම්.බී.ඒ.) ලබා ගත්තාය.

 2017 නිව්යෝර්ක් නගරාධිපති මැතිවරණ ව්‍යාපාරය 
දකුණ|thumb| නගරාධිපති මැතිවරණ ප්‍රචාරක ලාංඡනය
2017 අප්‍රේල් 25 වන දින, මැලියොටාකිස් 2017 මැතිවරණයේදී නිව්යෝර්ක් නගරයේ නගරාධිපති ධුරය සඳහා රිපබ්ලිකන් අපේක්ෂකයෙකු ලෙස ගොනු කළේය. මූල්‍යමය ගැටළු හේතුවෙන් ව්‍යාපාරික පෝල් මැසී ජුනි මාසයේදී ඉවත් වීමෙන් පසුව, ඇය රිපබ්ලිකන් පක්ෂයේ නාමයෝජනා සඳහා නිතරගයෙන් තේරී පත් වූවාය. 2017 නොවැම්බර් 7 වන දින පැවති මැතිවරණයේදී, මැලියොටාකිස් වත්මන් ඩිමොක්‍රටික් නගරාධිපති බිල් ඩි බ්ලාසියෝට 66% සිට 28% දක්වා ඡන්ද ප්‍රතිඵලයක් ලෙස පරාජයට පත් විය. ඇයට ස්ටේටන් අයිලන්ඩ් හි ඡන්දවලින් 70% ක් ලැබුණි.

 මූලාශ්‍ර 

ප්‍රවර්ගය:ජීවමාන ජනයා
ප්‍රවර්ගය:1980 උපත්